Document ID: 32002L0005

Komisjoni direktiiv 2002/5/EÜ,
30. jaanuar 2002,
millega muudetakse II lisa direktiivis 90/642/EMÜ teatavates taimset päritolu saadustes, sealhulgas puu- ja köögiviljas, sisalduvate ja nende pinnal esinevate pestitsiidide jääkide piirnormide kehtestamise kohta
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 27. novembri 1990. aasta direktiivi 90/642/EMÜ taimset päritolu saadustes, sealhulgas puu- ja köögiviljas, sisalduvate ja nende pinnal esinevate pestitsiidide jääkide piirnormide kehtestamise kohta, [1] viimati muudetud komisjoni direktiiviga 2001/57/EÜ, [2] eriti selle artiklit 7,
ning arvestades järgmist:
(1) Teravilja ja taimset päritolu toodete, kaasa arvatud puu- ja juurvilja puhul kehtestatakse jääkide piirnorm selliselt, et efektiivse taimekaitse saavutamiseks vajalikku miinimumkogust pestitsiide kasutatakse nii, et jääkainet on väikseim võimalik kogus ja see on toksikoloogiliselt vastuvõetav, eelkõige keskkonnakaitset ja hinnangulist toidu kaudu omastamist arvesse võttes. Ühenduse piirnormid esindavad jääkide sellist suurimat kogust, mis võib esineda toodetes, kui tootjad on järginud häid põllumajandustavasid.
(2) Pestitsiidide jääkide piirnorme tuleks pidevalt jälgida ja neid piirnorme võib uue teabe või uute andmete arvessevõtmiseks muuta. Jääkide piirnormid määratakse kindlaks analüütiliselt määratud alammäärale, kui taimekaitsevahendite lubatud kasutamise tagajärjel ei leita toiduaines või selle pinnal märkimisväärselt pestitsiidijääke või kui nende kasutamine ei olnud lubatud või kui liikmesriikide poolt lubatud kasutamiseks ei esitatud vajalikke andmeid või kui kolmandates riikides kasutamiseks ei esitatud asjaomaseid andmeid ning selle tagajärjel leidub ühenduse turul ringlusesse lastavates toiduainetes või nende pinnal pestitsiidide jääke.
(3) Pärast komisjoni direktiivi 2000/42/EÜ [3] avaldamist sai komisjon nõudmisi, mida toetas täiendav teave, vaadata üle piirnormid lambdatsühalotriini ja amitraasi osas teatud toidukaupadel, mis olid kindlaks määratud direktiiviga 2000/42/EÜ. Vaadati üle kohaldamised ja teave ning teatud kombinatsioonide puhul oli teavet piisavalt, et õigustada piirnormi kindlaksmääramist analüütiliselt määratud alammäärast kõrgemal. Teiste kombinatsioonide puhul on olemasolev teave ebapiisav ja on otstarbekas määrata piirnormid kindlaks analüütiliselt määratud alammääral. Teiste kombinatsioonide osas on olemasolev teave piisav selleks, et näidata, et piirnormi kindlaksmääramine analüütiliselt määratud alammääral võib põhjustada mitteaktsepteeritavat tarbija akuutset või kroonilist kokkupuudet jääkidega. Sellistel juhtudel peaks piirnormid määrama kindlaks analüütiliselt määratud alammääral.
(4) Komisjoni on teavitatud ja viimane on hinnanud järgmiste ainete uut või muutunud kasutust: tsüpermetriin sparglis, etefon ananassis, fenbutatiinoksiid punapipardes, metalaksüül talisibulates, atsefaat virsikutes ja klorotaloniil juurselleris. Selle teabe valguses on otstarbekas muuta kõnesoleva direktiivi lisas toodud olemasolevaid piirnorme.
(5) Tarbijate eluaegset kokkupuudet kõnealuste pestitsiididega toiduainete kaudu, mis võivad sisaldada nende pestitsiidide jääke, on hinnatud ja mõõdetud vastavalt Euroopa Liidus kasutatavatele menetlustele ja tavadele, võttes arvesse Maailma Tervishoiuorganisatsiooni avaldatud juhiseid, [4] ning on välja arvutatud, et käesolevas direktiivis kindlaksmääratud jääkide piirnormid ei põhjusta aktsepteeritava päevadoosi ületamist.
(6) Tarbijate akuutset kokkupuudet kõnealuste pestitsiididega iga toiduaine kaudu, mis võib sisaldada nende pestitsiidide jääke, on hinnatud ja mõõdetud vastavalt Euroopa Liidus kasutatavatele menetlustele ja tavadele, võttes arvesse Maailma Tervishoiuorganisatsiooni avaldatud juhiseid. On välja arvutatud, et käesolevas direktiivis täitmata lahtrite osas kindlaksmääratud piirnormid ei põhjusta ägedat toksilist mõju.
(7) Käesolevas direktiivis sätestatud piirnormide osas on ühenduse kaubanduspartneritega Maailma Kaubandusorganisatsiooni kaudu konsulteeritud ja nende arvamusi kõnealuste piirnormide osas on arvesse võetud.
(8) Taimede teaduskomitee arvamusi, eriti nõuandeid ja soovitusi pestitsiididega töödeldud toiduainete tarbijate kaitse osas on arvesse võetud. Eespool osutatud ja Maailma Tervishoiuorganisatsiooni kirjeldatud metoodika, nii nagu referentliikmesriigid seda kohaldavad ja komisjon seda alalises taimetervise komitees on kontrollinud ja hinnanud, on kooskõlas taimede teaduskomitee juhistega.
(9) Seetõttu tuleks direktiivi 90/642/EMÜ vastavalt muuta ja koheselt jõustada.
(10) Käesoleva direktiiviga ettenähtud meetmed on kooskõlas alalise taimetervise komitee arvamusega,
ON VASTU VÕTNUD KÄESOLEVA DIREKTIIVI:
Artikkel 1
Direktiivi lisas loetletud jääkide piirnormid asendatakse direktiivi 90/642/EMÜ II lisas loetletud piirnormidega asjaomaste pestitsiidide puhul.
Artikkel 2
Maksimaalsed jääkide piirnormid, mis on loetletud direktiivi 90/642/EMÜ II lisas seoses pestitsiidide kaubakombinatsioonidega, millele viidatakse käesolevas sättes, asendatakse järgmistega: tsüpermetriin sparglis 0,1 mg/kg, etefon ananassis 2 mg/kg, fenbutatiinoksiid punapipardes 1 mg/kg, metalaksüül talisibulates 0,2 mg/kg, metalaksüül eskarioolis ja maitseainetes 1 mg/kg, klorotaloniil juurselleris 1 mg/kg ja atsefaat virsikutes 0,2 mg/kg. [5]
Artikkel 3
1. Liikmesriigid jõustavad käesoleva direktiivi täitmiseks vajalikud õigusnormid hiljemalt 31. augustil 2002. Liikmesriigid teatavad sellest viivitamata komisjonile.
Liikmesriigid kohaldavad kõnealuseid meetmeid alates 1. septembrist 2002.
2. Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
Artikkel 4
Käesolev määrus jõustub järgmisel päeval pärast selle avaldamist Euroopa Ühenduste Teatajas.
Artikkel 5
Käesolev direktiiv on adresseeritud liikmesriikidele.
Brüssel, 30. jaanuar 2002

Labels: 20
17
6